kardosdrur/scandi-wiki huggingface dataset:
Karl Fischer

Karl Kristian Emil Fischer (født 12. april 1861 i Kristiania, død 30. marts 1939 sammesteds) var en norsk biblioteksmand.

Fischer tog filologisk embedseksamen 1887, virkede nogle år som lærer og var tillige fra 1885 ansat ved Universitetsbiblioteket, fra 1896 som amanuensis, indtil han 1910 blev chefbibliotekar ved Stortingets bibliotek. Han har nedlagt et betydeligt arbejde i organisationen af Norges folkebiblioteksvæsen og blev 1906 Kirkedepartementets bogsamlingskonsulent. Fischer redigerede 1894—97 udenlandsartiklen i Norske Intelligenssedler, 1897—1901 og 1908 Kristiania Journalistklubs kalender For alle, 1898—99 tidsskriftet Ringeren (sammen med Sten Konow) og 1900 det i anledning af Parisudstillingen udgivne officielle værk om Norge. Efter J.B. Halvorsens død overtog han (1900) den norske redaktion af 1. udgave af Salmonsens Leksikon. Han var endvidere (sammen med Nordahl Rolfsen) redaktør af tidsskriftet For Folke- og Barneboksamlinger (1907—15), der fra 1916 fortsættes med udvidet program under titlen For Folkeoplysning med Fischer som eneredaktør. var formand i bibliotekskomiteen af 1919, der fremsatte forslag til en række betydningsfulde reformer i det norske biblioteksvæsen. Komiteens forslag har af finansielle grunde hidtil blot delvis kunnet gennemføres. Fischer fratrådte i 1921 som bibliotekar i Stortinget, idet hans stilling som bibliotekskonsulent i Kirkedepartementet samtidig blev omdannet til et embede, der krævede sin mand helt ud. Fra samme år var han tillige konsulent for Folkeakademierne.

Kilder 

  
 

Bibliotekarer fra Norge
Nordmænd i 1800-tallet
Nordmænd i 1900-tallet
Personer fra Oslo
Emilia Galińska

Emilie Galínska (født 26. December 1992 i Łuków, Polen) er en kvindelig polsk håndboldspiller, som spiller for Neckarsulmer SU i Tyskland og det polske håndboldlandshold.

Hun deltog under EM i håndbold 2016 i Sverige.

Referencer 

Håndboldspillere fra Polen
Volos

Volos () er en kystby i Thessalien og ligger midt i det græske fastland, ca. 330 km nord for Athen og 220 km syd for Thessaloniki. Volos er hovedsæde i den regionale enhed Magnesia. Volos er den eneste udgangsport til havet fra regionen Thessalien, som er landets største landbrugsregion. Med et folketal på 144.449 (2011), er byen et vigtigt industricenter, og dens havn danner bro mellem Europa, Mellemøsten og Asien.

Volos er den nyeste af de græske havnebyer, hvor mange moderne bygninger blev bygget efter det katastrofale jordskælv i 1955. Økonomien baseres på produktion, handel, serivice og turisme. I byen er ligger Thessaliens Universitet, og byen har også fasiliteter til konferencer, udstillinger og store kulturelle events og sportsstævner. Volos deltog som en af værtsbyerne ved sommer-OL 2004, og byen har siden været vært ved flere andre sportsstævner. Volos var vært ved den 7. Internationale olympiade i astronomi og astrofysik fra 27. juli til 5. august 2013.

Havnen 
Volos har Grækenlands trediestørste havn, næst efter Piræus og Thessaloniki). Færger og katamaraner sejler dagligt til Sporaderne. Der er også betydelig trafik af fragtskibe, der transporterer landbrugs- og industielle varer. Tidligere har der været direkte forbindelse til Tartus i Syria.

Referencer 

Byer i Grækenland
Thessalien

Thessalien (, Thessalía; oldgræsk dialekt: , Petthalía) er en traditionel geografisk og moderne administrativ region i Grækenland. Den omfatter størstedelen af antikkens region med samme navn. Før de mørke århundreder i Oldtidens Grækenland (1100-800 f.Kr.) var Thessalien kendt som Aeolien (), og bliver nævnt således i Homers Odysseen.

Thessalien er administrativt et af de 13 Periferier i Grækenland, og er opdelt i de regionale enheder (tidligere præfekturer)  Karditsa, Larisa,  Magnesia, Trikala og Sporaderne (tidligere del af præfekturet Magnesia).

28. februar 2023 skete der en kollision mellem et passagertog og et godstog i regionen.

Større byer 
 Kardítsa (Καρδίτσα)
 Lárisa (Λάρισα)
 Néa Ionía (Νέα Ιωνία)
 Tríkala (Τρίκαλα)
 Vólos (Βόλος)
 Elassona (Ελασσόνα)
 Farsala (Φάρσαλα)

Referencer 

Grækenland
Periferier i Grækenland
Advokatforsikring

Advokatforsikring dækker det erstatningsansvar en advokat kan pådrage sig under udøvelse af sit erhverv. Forsikringen kan udvides med dækning for bestyrelsesansvar, underslæb, arbejdsskade, kontordriftstab samt brand-, tyveri- og vandskade for kontorinventaret.

Referencer 

Forsikring
Danske Cirkusvenner

Danske Cirkusvenner er en dansk forening stiftet i 1992 under navnet Selskabets Barlys Venner. Foreningens formål er at udbrede interessen for cirkus og cirkushistorie, herunder at støtte Cirkusmuseet i Hvidovre.

Historie 
Et af foreningens mål var at bevare den enestående samling, der var skabt af den tidligere danske artist og jonglør, Ølund Barly (1917-1999). En lille lejlighed på Vesterbro i København var rammen for en omfangsrig samling af rekvisitter, fotos, kostumer, plakater og billeder fra cirkus-, artist- og gøglerverdenen. Samlingen blev blandt andet kendt gennem Kurt Møller Madsens Tv-udsendelser Cirkusklubben, der blev sendt i årene 1974-1979.

Foreningens mål blev virkeliggjort, da man i 2001 åbnede Cirkusmuseet i Hvidovre, der er det største af sin art i de nordiske lande. Museet drives i dag af Hvidovre kommune.

Baggrunden for museets enorme samlinger er, at København i mange år var centrum for artister og impresarier, der velvilligt skænkede Barly deres arkiver, når de standsede deres virksomhed. Ydermere fik Barly fik overdraget både store og mindre samlinger fra arvinger, der vidste at Barly ville passe godt på tingene. Barly glemte aldrig at fortælle, at uden sine artistkollegers hjælp, havde han ikke været i stand til at opbygge sin eventyrlige samling.

Foreningen i dag 
Danske Cirkusvenner har i dag til formål at udbrede interessen for cirkus og cirkushistorie, herunder at støtte Cirkusmuseet i Hvidovre.

Sammen med Cirkusmuseet udgiver Danske Cirkusvenner årsskriftet Cirkusbladet. Et antal gange om året udsender foreningen tillige det elektroniske nyhedsbrev CirkusPosten.

Medlemmerne inviteres til diverse arrangementer, herunder International Cirkusdag (World Circus Day), som holdes hvert år den 3. lørdag i april.

Danske Cirkusvenner er repræsenteret i bestyrelsen for Cirkusmuseet i Hvidovre og har et godt og tæt samarbejde med museet. Danske Cirkusvenner har også god kontakt til de danske cirkus.

Kilder og referencer 
 Foreningens hjemmeside

Etableret i 1992
Foreninger
Cirkus
David Roberts

David Roberts kan henvise til:

 David Roberts (atlet) – (født 1951), amerikansk stangspringer
 David Roberts (illustrator) – (født 1970), britisk illustrator
 David Roberts (ishockeyspiller) – (født 1970), amerikansk ishockeyspiller
 David Roberts (maler) – (1796–1864), skotsk maler
 David Roberts (australsk skuespiller)
 David Roberts (svømmer) – (født 1980), walisisk svømmer
Hollandsk

Hollandsk har flere betydninger:

 Vedrørende Holland (Nederlandene)
 Nederlandsk (sprog) – det sprog, der tales i Nederlandene og Flandern i Belgien.
 Hollandsk (dialekt) – nederlandsk dialekt, der tales i de nederlandske provinser Noord-Holland og Zuid-Holland.
Demat

Demat (også Diemath, diemat, Demath, Dagmet, Diemt, Dimt) er en tidligere arealenhed anvendt i marskområder i Hertugdømmerne Slesvig og Holsten samt i Ostfriesland - blandt andet i forbindelse med koge - på omkring 5.700 kvadratmeter. Ordet er afledt af udtrykket "dagens arbejde" og betegner det område, som en god arbejder kunne slå på én dag med leen. Betegnelsen har overlevet i stednavne såsom "„Vierzig Diemat" (et område i byen Norden), "Sestein Dimt" (= "16 Demat", en gade i Hage), eller også i "Diematsweg" (en gade i Großefehn) og "Dreißig-Diemat-Weg" (en vej i lokaliteten Jümme i Stallbrüggerfeld).

I Norderstapel blev forholdet specificeret til 335 demat = 182 ha, blev så det er lidt større end en halv hektar. Andre definitioner giver forskellige dimensioner på mellem cirka 4.500 m² og 10.000 m².

I henhold til en tysk lov af 19. august 1836 (artikel 19, 20 og 24) blev de tidligere målinger bekræftede og fastholdte.
1 Diemat = 56,73833 Ar (Kammer-Diemat i 1813)
3 Diemat = 4 Gras (1 Gras = 42,55375 Ar (Aurich)) (NB: 1 Gras = 36,83 Ar (Emden))
1 Diemat = 25 dags arbejde (i boghvededyrkning, mål i Aurich)
1 Moor-Diemat = 99,73535 Ar
512 Moor-Diemat = 900 Diemat

Noter

Litteratur 
 Christian Noback, Friedrich Eduard Noback: Vollständiges Taschenbuch der Münz-, Maß- und Gewichtsverhältnisse, der Staatspapiere, des wechsel- und Bankwesens und der Usancen aller Länder und Handelsplätze. F. A. Brockhaus, Leipzig 1849, S. 236.
 Franz von Reden: Das Königreich Hannover statistisch beschrieben, zunächst in Beziehung auf Landwirtschaft, Gewerbe und Handel. Band 1, Hahnsche Hofbuchhandlung, Hannover 1839, S. 534.

Landbrug
Måleenheder
George Jones (flertydig)

George Jones kan henvise til:

 George Jones (senator) – (1766–1838), amerikansk politiker
 George Jones (maler) – (1786–1869), britisk maler
 George Jones (journalist) – (1811–1891), amerikansk journalist, grundlægger af New York Times
 George Jones – (1931–2013), amerikansk countrysanger
 George Jones (RAAF officer) – (1896–1992), australsk kamppilot og officer i RAAF
Allan Goncalves Sousa

Allan Gonçalves Sousa (født den 27. januar 1997) er en brasiliansk fodboldspiller, der spiller for AAB. Han kan spille både hængende angriber, på kanten eller helt fremme i angrebet.

Karriere

Qatar 
Sousa spillede i den bedste række i Qatar for Al Arabi og for Al-Markhiya fra 2016-2017.

Vejle Boldklub 
Den 9. februar 2017 annoncerede Vejle Boldklub, at Allan Sousa var rejst med holdet på træningslejr i Tyrkiet forud for foråret i 2016-17-sæsonen. Klubben skrev desuden, at Sousa undervejs på den 12 dage lange træningslejr ville sætte sin signatur på en aftale med traditionsklubben.

Han etablerede sig fra forårsæsonens begyndelse sig som en starter i klubben, men fik først scoret sit første mål for Vejle Boldklub den 7. maj 2017, da han på et direkte frispark bragte Vejle Boldklub på 1-1 hjemme mod AB.

I den efterfølgende 2017-18-sæson scorede han ni ligamål og lagde op til otte scoringer i 28 kampe. Dermed var han en en afgørende spiller i Vejle Boldklubs tilbagevenden til Superligaen.

Han indledte 2018/2019-sæsonen i Superligaen med at score Vejle Boldklubs første mål i sæsonen, da han på straffespark bragte VB foran 1-0 i det, der endte med at blive en 3-1-sejr over Hobro IK. Han fulgte op med også at score i de efterfølgende to kampe mod henholdsvis Brøndby IF og AGF. Forud for den tredje kamp i sæsonen mod AGF forlængede Sousa sin kontrakt med Vejle Boldklub til sommeren 2021.

Referencer

Ekstern henvisninger 
 

Fodboldspillere fra Brasilien
Fodboldspillere fra Vejle Boldklub
Paratakse (lingvistik)

Paratakse (fra græsk παράταξις "sideordning", fra παρα para "ved siden af" + τάξις táxis "arrangere") er en litterær teknik, i skrift eller tale, der favoriserer korte, enkle sætninger, med brug af sideordnende snarere end underordnende bindeord . Dvs. at to eller flere sætninger eller led står ved siden af hinanden, forbundet af fx en sideordnende konjunktion eller et komma fx "han spiste, og hun sov" eller "det var en god, men dyr løsning". Det står i kontrast til syntaks og hypotakse.

Noter 

Grammatik
Andrea Čović

Andrea Čović (født 9. Oktober 1993) er en kvindelig kroatisk håndboldspiller, som spiller for ZRK Vardar og det kroatiske håndboldlandshold.

Referencer 

Håndboldspillere fra Kroatien
Foreningen for Samtidskunst

Foreningen for Samtidskunst (forkortet FSK) er en forening, som arbejder for at fremme samtidskunst. Foreningen blev stiftet den 20. april 2016.

FSK kuraterede i juli 2016 udstillingen Aarhus Artspace, som er en årligt tilbagevendende udstilling for transformativ kunst, hvor der præsenteres en ny kunstner i udstillingen hver dag. Udstillingen afholdes hvert år i juli i Vestergade 62, PLADS artspace.

FSK kuraterede i 2016 kunstneren Christian Reiters ophold i ARoS Atelier på ARoS Aarhus Kunstmuseum.

D. 9. februar 2018 arrangerede FSK en række performances på Statens Museum for Kunst i forbindelse med SMK fridays.

Referencer 

Foreninger i Aarhus
Kunst
Etableret i 2016
The One I Love (R.E.M.-sang)

"The One I Love" er en sang af det amerikanske alternative rockband R.E.M. Den blev udgivet på gruppens femte studiealbum, Document, og som en 7" LP single i 1987. "The One I Love" blev deres første hitsingle, og den nåede nummer 9 på den amerikanske Billboard Hot 100, nummer 14 i Canada, og senere nummer 16 i på UK singles chart da den blev genudgivet i 1991. Sangen er inkluderet i Activisions spil Guitar Hero World Tour og Guitar Hero On Tour: Decades.

Den tilhørende musikvideo blev instrueret af Robert Longo med hjælp fra Alton Brown, der senere blev ansat på Food Network.

I marts 2005 placerede musikmagasinet Q "The One I Love" som nummer 57 på deres liste over de 100 bedst guitarnumre (100 Greatest Guitar Tracks). I 2012 listede Slant Magazine sangen som den 38. bedste single fra 1980'erne.

Sangen er inkluderet på gruppens livealbum R.E.M. Live, der udkom i 2007.

Tekst og mening 
Nummeret er ironisk nok blevet en populær sang for folk at få spillet i radioen til deres kære, som følge af en udbredt misforståelse af teksten "This one goes out to the one I love" ("den her går du til den jeg elsker"). Den efterfølgende tekst i samme vers modsiger dog, at det er en kærlighedssang, og anslår et mørkere og mere manipulerende tema: "A simple prop to occupy my time" ("en simpel rekvisit til at bruge min tid").

Stipe udtalte i 1987 til Rolling Stone, at "jeg har altid ladet mig være temmelig åben overfor fortolkninger. Det er sandsynligvis bedre at de tror det er en kærlighedssang på nuværende tidspunkt." I et interview fra januar 1988-udgaven af Musician sagde han dog, at sangen var "utroligt voldelig" og tilføjede "det er meget klart, at den handler om at bruge folk igen og igen".

Sangen indeholder kun tre vers, hvoraf de to første er identiske. Det tredje vers ændrer "a simple prop to occupy my time" til "another prop has occupied my time." Omkvædet består udelukkende af ordet "fire", der bliver gentaget henover baggrundsvokalen "She's coming down on her own now/Coming down on her own" (sunget af Mike Mills).

Spor 
Alle sange er skrevet af Bill Berry, Peter Buck, Mike Mills og Michael Stipe medmindre andet er angivevt.

 "The One I Love" - 3:16
 "Maps and Legends" (Live)1 - 3:15

12": IRS / IRS-23792 (USA) 
Side et
 "The One I Love" - 3:16

Side to
 "The One I Love" (Live)1 - 4:06
 "Maps and Legends" (Live)1 - 3:15

12": IRS / IRMT 146 (Storbritannien) 
 "The One I Love" - 3:16
 "Last Date" (Floyd Cramer) - 2:16
 "Disturbance at the Heron House"1 - 3:26

1 Indspillet i McCabe's Guitar Shop, Santa Monica, Californien den 24. maj 1987.

Visse udgivelser opgiver liveudgaven af "The One I Love" som "This One Goes Out".

Hitlister 

 1 - Single nåede oprindeligt nummer 51 i Storbritannien. Den nåede nummer 16 i 1991 efter sangen blev genudgivet
 2 - Nåede kun hitlisten i 1991 efter sangens genudgivelse.

Referencer 

Sange fra 1987
R.E.M. sange
Marianne Saabye

Marianne Saabye (født 4. december 1945 i Stenløse) er en dansk kunsthistoriker og forfatter, der i perioden 1986-2016 var museumsdirektør ved Den Hirschsprungske Samling.

Hun er datter af kunstmaleren Svend Saabye og blev uddannet mag.art. i kunsthistorie i 1975. I 1977 blev hun konsulent ved Statens Museumsnævn, inden hun i 1979 fik sin første lederstilling som inspektør ved Kunstmuseet i Sorø, hvorfra hun i 1986 skiftede til Den Hirschsprungske Samling.

Ved siden af direktørtørjobbet har Saabye været aktiv som skribent inden for sit fag, enten solo eller i samarbejde med andre. Endvidere har hun haft en række tillidsposter, ligeledes i forbindelse med sit fag.

Bibliografi 
 Thorvaldsen. Et album for børn (1970)
 Skulpturer af Ib Braase (1985)
 Arne Haugen Sørensen. Dansk Nutidskunst 2 (1989)
 P. S. Krøyers fotografier (1990, sammen med Elisabeth Fabritius)
 Arne Haugen Sørensen. Ledas forvandling (1991)
 Peder Severin Krøyer (1992)
 Den nøgne guldalder (1994, sammen med Emma Salling og Annette Johansen)
 Tegninger og hulemalerier, Johan Thomas Lundbye 1818-1848 (1998)
 Hirschsprung - kunstsamler og mæcen (2002)

Dertil kommer en række artikler.

Referencer 

Kunsthistorikere fra Danmark
Faglitterære forfattere fra Danmark
Personer i Kraks Blå Bog
Luigi Frullini

Luigi Frullini (født 25. marts 1839 i Firenze, død 29. juni 1897 sammesteds) var en italiensk træbilledskærer.

Frullini var elev af Akademiet i sin fødeby og senere professor ved samme. Hans arbejder i egetræ, paneler, møbler og mange andre, gerne i florentinsk renaissancestil, skaffede ham et verdensnavn, og kunstindustrimuseerne kappedes fra 1860'erne om at erhverve prøver på hans kunst. Et af hans berømteste arbejder er udstyrelsen af et bibliotek og en spisesal i Newport (Nordamerika). Et udvalg af hans værker er gengivet i Holzskulpturen von Luigi Frullini (30 tavler, Berlin 1884; 2. samling, 24 tavler, 1886).

Kilder 

  

 

Billedskærere
Kunstnere fra Italien
Italienere i 1800-tallet
Personer fra Firenze
Emilio Frullani

Emilio Frullani (født 1808 i Firenze, død 24. oktober 1879 sammesteds) var en italiensk digter. 

Frullani studerede jura ved Pisas Universitet og fik en ansættelse under retsvæsenet; både 1849 og 1859 deltog han i de politiske bevægelser. Han kom så ind i parlamentet (1860) og desuden i Firenzes byråd, hvor han 1865 fik foranlediget det store Dante-jubilæum. Hans poesi er fin, elegisk og sjælfuld (for eksempel Le tre anime), under Ppåvirkning af de mange sorger, der kort tid efter hverandre ramte ham ved tab af hans nærmeste. Frullanis digtninge er udkomne som Versi (1863) og Nuovi Versi (1874). Desuden udgav han sammen med Gargani det litteraturhistoriske værk Della casa di Dante, relazione con documenti (2 bind, 1864-69).

Kilder 

  

Litteraturhistorikere fra Italien
Digtere fra Italien
Faglitterære forfattere fra Italien
Italiensksprogede forfattere
Italienere i 1800-tallet
Personer fra Firenze
Karsten Johansen

Karsten Johansen (født 11. april 1981) er en dansk tidligere fodboldspiller.

Karriere 
I august 2004 skiftede han til Randers FC, hvor han skrev under på en toårig aftale. I maj 2005 blev denne kontrakt forlænget frem den 30. juni 2007. Den 3. maj 2007 blev det offentliggjort, at Karsten Johansen ikke forlængede sin kontrakt med Randers FC.

Han skiftede herefter i juli til Næstved Boldklub, hvor han skrev under på en toårig aftale. 

Han skiftede i oktober 2009 til Lolland-Falster-serieklubben B.1901.

Personlige forhold 
Han blev i august 2006 dømt for, hvad Ekstra Bladet i en artikel fra 2006 kaldte "vanvids-kørsel". Han fortsatte trods denne dom i Randers FC.

Referencer

Eksterne henvisninger 
Karsten Johansen på transfermarkt.com

Fodboldspillere fra Danmark
Fodboldspillere fra Næstved IF
Fodboldspillere fra Brøndby IF
Fodboldspillere fra Randers FC
Fodboldspillere fra Næstved BK
Fodboldspillere fra B.1901
Houdini (flertydig)

Harry Houdini – ungarsk-amerikansk udbryderkonge og tryllekunstner.

Houdini kan også henvise til:

Personer 
 Bess Houdini – (1876–1943), Harry Houdinis assistant og hustru

Film og tv 
 Houdini (film) – amerikansk biografisk film fra 1953
 Houdini (miniserie) – tv-miniserie om Harry Houdini fra 2014

Musik 
 Houdini (album) – af The Melvins fra 1993
Søren Krogh

Søren Krogh (født 19. april 1977) er en dansk fodboldtræner og tidligere fodboldspiller. Han var Fodboldchef i AaB indtil januar 2022, hvor han skiftede til OB for at blive assistenttræner.

Karriere 
Han spillede i sin aktive karriere i Holstebro BK, Brøndby IF, BK Frem, FC Nordsjælland, BK Frem og Boldklubberne Glostrup Albertslund.

Landshold 
Han fik sin debut i landsholdsregi den 6. august 1992 for Danmarks U/17-fodboldlandshold, da han blev skiftet ind i i 4-0-sejren over Østrig i en internordisk turnering.

Trænerkarriere 
Den 14. juli 2015 blev det offentliggjort, at Søren Krogh blev ny assisterende træner i FC Nordsjælland på klubbens førstehold.

Referencer

Eksterne henvisninger 
 
 Søren Krogh  på Boldklubben Frems hjemmeside

Fodboldspillere fra Danmark
Fodboldspillere fra Lemvig GF
Fodboldspillere fra Holstebro Boldklub
Fodboldspillere fra Brøndby IF
Fodboldspillere fra Boldklubben Frem
Fodboldspillere fra FC Nordsjælland
Fodboldspillere fra Boldklubberne Glostrup Albertslund
Fodboldtrænere fra Danmark
Fodboldtrænere fra Boldklubberne Glostrup Albertslund
Fodboldtrænere fra FC Nordsjælland
Peter Frank Andersen

Peter Frank Andersen (født 26. maj 1970) er en dansk tidligere fodboldspiller.

Karriere 
Peter Frank repræsenterede Danmarks fodboldlandshold ved sommer-OL 1992.

Referencer

Eksterne henvisninger 

 Profil

Fodboldspillere fra Danmark
Fodboldspillere fra Boldklubben Frem
Fodboldspillere fra Kjøbenhavns Boldklub
Fodboldspillere fra Lyngby Boldklub
Fodboldspillere fra Herfølge Boldklub
Fodboldspillere fra RC Strasbourg
Fodboldspillere fra Akademisk Boldklub
Personer fra Rødovre
Rasmus Marvits

Rasmus Marvits (født 14. juni 1978) er dansk tidligere fodboldspiller. Han spillede senest for Lyngby BK.

Karriere 
Den 21. juni 2005 blev det offentliggjort, at Marvits skiftede til AC Horsens. Her skrev han under på en toårig kontrakt.

Lyngby Boldklub 
Det blev i juli 2007 offentliggjort, at Marvits havde skrevet under på en treårig aftale med Lyngby Boldklub, som han også spillede for i perioden fra 1997 til 2001.

Han var i forlejet 2009 udlejet til Brønshøj Boldklub, hvorefter han vendte tilbage til Lyngby Boldklub.
|url=http://www.bold.dk/fodbold/nyheder/Marvits-strandet-paa-reserveholdet/ |title=Marvits strandet på reserveholdet |date=29. juli 2009 |author=Casper Baunsgaard |access-date=28. februar 2017 |publisher=bold.dk}}</ref>

Aprilsnar 
I 2008 var Rasmus Marvits central figur i fodboldnyhedssitet bold.dks aprilsnar. I løbet af dagen var der historier om, at han følte sig forbigået af Morten Olsen til landsholdet, at han var overrasket over et resultat i den polske pokalturnering, at han roste, at Randers FC valgte at skifte deres logo ud fra en hest til en søko som led i et samarbejde med Randers Regnskov samt flere andre historier.

Igen i 2016, 2017 og 2018 var Marvits en del af sitets aprilsnar.

Referencer

Eksterne henvisninger 
Rasmus Marvits på transfermarkt.com
Rasmus Marvits på superstats.dk

Fodboldspillere fra Danmark
Fodboldspillere fra Lyngby Boldklub
Fodboldspillere fra FC Nordsjælland
Fodboldspillere fra Køge Boldklub
Fodboldspillere fra AC Horsens
Fodboldspillere fra Brønshøj Boldklub